काठमाडौं, असार १६ गते । नेपालमा मनोरोगको उपचार धेरैजसो अस्पतालका ओपिडी सेवामा मात्रै सिमित छ । ओपिडि सेवा औषौधी उपचारमा बढी केन्द्रीत हुन्छ । यसकारण मनोपरामर्श (काउन्सिलिङ)को अभाव देखिन्छ । यस कुरालाई ध्यानमा राखेर एकान्तकुना जावलाखेलमा नशा तथा मानसिक रोग नयाँ अस्पतालको स्थापना भएको छ । रिदम न्यूरोसाइकियाट्री हस्पिटल एण्ड रिसर्च सेन्टर प्रा.लि नामबाट २५ बेडको नशा तथा मनोरोग अस्पताल खोलिएको हो ।
